Enzimo

Enzimo esas proteino qui katalizas (videz katalizo) kemiala reakti sur qui vivo dependas.

Li generale asociesas kun un reakto, o grupo de relatanta reakti. Enzimi responsas pri produkto di omna organala materii en vivanta celuli, pri provizar la mekanismi por energi-produkto en muskuli en la nervaro, e pri mantenar l'intercelula ambiento.

Enzimi freque organizesas per subcelula partikuli qui katalizas sequo de kemiala eventi, simile kam produkto-lineo.

Mezvalora celulo kontenas 3000 diferanta enzimi. Por funcionar korekte, multa enzimi bezonas helpo de metal-ioni (o altra substanci) kunenzimi qui produktesas per vitamini en la dieto. La ago da vitamini kom kunenzimi explikas la nociva efekto di manko de vitamini en la dieto.